પોરબંદર સોમનાથને જોડતા હાઈવે પર પોરબંદરથી ત્રીસેક કિમી દૂર આવેલા ચીકાસા અને નવી બંદર ગામ પાસે પસાર થતી ભાદર નદી પરના પુલનો વચ્ચેનો ગાળો એટલે કે લગભગ ૨૦૦ મિટર જેટલો ભાગ એપ્રિલ -૨૦૧૫માં ધરાશાયી થઈ ગયો હતો આ બનાવ મધરાતે બન્યો હોવાથી સદભાગ્યે કોઈ જાનહાની થવા પામી ન હતી પૂલનો વચ્ચેનો ભાગ ધરાશાયી થવાને કારણે આ હાઈવે પરનો વાહન વ્યવહાર ખોરવાઈ ગયો હતો અને તંત્રએ નજીકના ગામડાઓમાંથી રસ્તાની વૈકલ્પિક વ્યવસ્થા કરી હતી જેમાં લોકોને દસ કિમી વધુ ફેરો ફર્યા બાદ મુખ્ય માર્ગ સુધી પહોંચી શકતા હતા પુલનો ગાળો તૂટયો બાદ બે વરસ સુધી તંત્રએ તેના સમારકામ અંગે કોઈ કાર્યવાહી કરી ન હતી જેથી લોકોમાં રોષ વધતો જતો હતો.